જેથી આ મામલે ધી ઇન્ડિયન ઇલેક્ટ્રીસીટી એક્ટની કલમ મુજબ મહંમદસલીમ સામે ગુનો નોંધી કોર્ટમાં ચાર્જશીટ દાખલ કરવામાં આવી હતી. ત્યારબાદ કોર્ટમાં કેસ ચાલતા ઇલેક્ટ્રીક કંપની તરફે સ્પે. એડવોકેટ શૈલેષ બારડીયાએ એવી રજૂઆત કરી હતી કે, આરોપી સામે ગુનો પુરવાર થાય તેટલા સાક્ષી છે અને દસ્તાવેજી પુરાવા પણ છે, આ પ્રકારના ગુના વધી રહ્યાં છે જેના કારણે વીજ કંપનીઓને કરોડોનું નુકશાન થઇ રહ્યું છે. સમાજમાં દાખલો બેસે અને આવા લોકોને અટકાવી શકાય તે મુદ્દાને ધ્યાને રાખી આરોપીને સખતમાં સખત સજા કરવી જોઇએ. જો કે, આરોપી તરફે એવી દલીલ કરવામાં આવી હતી કે, કેસ પુરવાર થતો નથી, અમે નિર્દોષ છીએ તેથી કોર્ટે યોગ્ય નિર્ણય કરવો જોઇએ.